Rikunarita-ORG/Wikinium huggingface dataset:
# Lech Walesa

Si Walesa kan 2009
Si '**Lech Wałęsa** (Polako: [ˈlɛx vaˈwɛ̃sa], Ingles: /ˌlɛk vəˈwɛnsə/ or /wɔːˈlɛnsə/; namundag Septyembre 29, 1943) sarong Polakong pulitiko, tagaorganisar nin unyon, asin aktibista. Sarong karismatikong lider, siya katuwang na nagtogdas kan Solidarity (Solidarność, Pagkaburonyog), an pinakaenot na unyon sa laog kan blokeng Sobyet, asin siya man nagkamit kan Premyo Nobel sa Katoninongan kan taon 1983, nagsirbeng Presidente kan Polonya poon 1990 abot 1995.

Si Walesa bilang elektrisyan an hanapbuhay asin mayo nang mas halangkaw na adal. Kan siya makalaog sa astillero kan Gdańsk, nagin siyang aktibista sa trade-union. Huli kaini, siya iniipit na gayo kan gobyernong komunista nin Polonya, pirmeng binabantayan, nahaklas sa trabaho kan 1976, dangan naaresto na nin pirang beses. Kan Agosto 1980 siya instrumental na gayo sa negosasyon na an ibinunga iyo an inaapod na Gdansk Agreement sa pag'ultan kan mga nag'aaklas na trabahador asin kan gobyerno. Siya man nagin katuwang na kagtogdas kan hiron kan trade-union na iyo an Solidarity. Naaresto naman pakaimponer kan Ley Militar, an Solidarity pighalean legalidad. Kan siya mapaluwas sa preso pinadagos niya an pagka'aktibista asin saro siya sa prominenteng nagpanday kan inaapod na 1989 Round Table Agreement na iyo man an kawsa kan pagbutwa kan sinasabing libre-haros na eleksyon parlamentaryo na ginibo kan Hunyo 1989 asin masabi pa, pagkamukna kan gobyernong pinamamayuhan kan Solidarity.

## Mga panluwas na takod

* Official blog
* Lech Wałęsa Institute
* Stephen Engelberg, Man in the News; The Grandmaster of Polish Politics: Lech Walesa, New York Times, 11 December 1990
* Stefan Chwin, God must have parachuted him to Earth Archived 2014-08-14 at the Wayback Machine. originally published in Tygodnik Powszechny, December 2008
* New Statesman interview with Lech Walesa by Mark Seddon
* Wałęsa speech Archived 2016-01-31 at the Wayback Machine. (mp3)
* Lech Walesa – Nobel Lecture
* BBC interview with Lech Walesa on the 25th anniversary of the founding of Solidarity
* Interview on WTTW
* The Shaming of Lech Walesa: Why the defeater of communism finds himself defeated by ex-communists—and why he and the American public haven't noticed Archived 2016-03-04 at the Wayback Machine. Agnieszka Tennant, Books & Culture magazine, 2002
* Lech Walesa, NNDB.com

## Toltolan
# Masoneriya

Simbolo kan Masoneriya
An **Masoneriya** iyo an mga mapadapit sa mga kasararoan fraternal na nasusog kan saindang ginikanan sa mga lokal na guild nin mga mason na paghinapos kan Ika-13ng siglo iyo an nag'aataman kan mga kakayahan ninda sa pagtrabaho en relasyon sa mga autoridad asin mga klyente ninda.
Ngonyan, an kasararoan na ini huli sa katuyohan na magkaigwang marhay na iribanan, magtaong tabang sa kapwa (pilantropo), magpukaw nin interes sa mga sibikong proyekto.

An Masoneriya ngonyan napipisan sa duwang grupo:

* Regular na Masoneriya pinipirit na dapat may bukas na banal na iskritura sa sarong nag'ooperar na lohiya, na mayong babae an dapat ipalaog o akoon, asin an anoman na urulay dapit sa relihiyon asin politika ipagbawal.
* An Kontinental na Masoneriya binibilog nin mga kasakopan na hinale an gabos o parte kan siring na mga pinagbabawal.

An pinakatugmad na yunit sa Masoneriya iyo an Lohiya. An mga pribadong katiponan na ini parati sakop asin pinagmamato nin sarong Nakakadakulang Lohiya sa rehiyonal o probinsyal na lebel. Mayong internasyonal o pangkinaban na Lohiya na namato sa Masoneriya, lambang Nagdadakulang Lohiya independyente, asin lambang saro dai man obligado na bistohon an arin man na lohiya bilang lehitimo.

An mga grado nin Masoneriya retenido an tolong grado na iyo an medieval craft na lohiya, an Entered Apprentice, Journeyman o fellow (ngonyan apod nang Fellowcraft), asin an Master Mason. An kandidato sa arinman na grado luwayluway tinutukdoan kan mga kahulogan kan mga simbolo sa masoneriya asin saiya itinitiwala an mga "takma", senyales asin mga tataramon na nagpapaisi sa kapwa kaapil na an siring na myembro natukdoan na asin naako na. An mga degree parte kan allegorical morality play asin parte lektura. An tolong degree na ini iyo an nabilog kan Craft (o Asul na Lohiya) kan Masoneriya asin an mga kaapil igdi inaapod na mga **Mason**. Igwa pang ibang mga degree alagad ini sa sarong lokalidad uso asin dai man makua sa iba saka suway man duman sa nagawad nin mga degree.

Huli sa mga salang pakasabot dapit sa Masoneriya dara kan an mga myembro igdi dai man nagpapara-usipon kan mga ritwal sa laog, an fraternidad pigtutubod kan i ba na may mga pambihirang praktis.

## Toltolan